stanford-oval/wikipedia huggingface dataset:
ג'מילה סהראווי

| --- | --- |

 לידה:  1950 (בת 74 בערך) Tazmalt, צרפת 
 מדינה:  אלג'יריה אלג'יריה
 השכלה:  המכון ללימודי קולנוע מתקדמים 
 
ג'מילה סהראווי (בצרפתית: Djamila Sahraoui; נולדה בשנת 1950) היא יוצרת סרטים אלג'יראית.
ביוגרפיה

סהראווי היא ילידת אלג'יר. היא למדה ספרות לפני שנרשמה לבית הספר הפריזאי לקולנוע הנודע IDHEC ‏(Institut des hautes études cinématographiques), שם התמחתה בתסריטאות ובימוי. היא עברה לגור בצרפת ב-1975, ושם החלה את הקריירה שלה כיוצרת סרטים דוקומנטריים. היא עשתה את הסרט הקצר הראשון שלה, Houria ב-1980, לאחר מכן עבדה כעורכת ועוזרת במאי, ובשנות ה-1990 המשיכה בייצור סרטים תיעודיים משלה. סרטה משנת 1995, La moitié du ciel d'Allah, מציג ראיונות עם נשים אלג'יראיות על העבודה שלהן ועל מאבקיהן למען שוויון וחופש. בשנת 1997 היא מונתה כ"יוצרת הבית" של לה וילה מדיצ'י. בעוד סהראווי ידועה בעיקר בשל עבודות התיעוד שלה, היא גם זכתה להצלחה עם סרטיה העלילתיים, כמו Barakat ‏(!2006) ו-Yema ‏(2013).
פילמוגרפיה > סרטים קצרים

Houria (1980), 26 min.
פילמוגרפיה > סרטים דוקומנטריים

Avoir 2000 ans dans les Aurès ‏(1990), 26 דק'
Prénom Marianne ‏(1992), 26 דק'
La moitié du ciel d'Allah ‏(1995), 52 דק'
Algérie, la vie quand même ‏(1999), 52 דק'
Opération Télé-cités ‏(2000), 26 דק'
Algérie, la vie toujours ‏(2001), 53 דק'
Et les arbres poussent en Kabylie ‏(2003), 85 דק'
פילמוגרפיה > סרטים עלילתיים

Barakat! ‏(2006)
Yema‏ (2012)
הערות שוליים

1 2  Hillauer, Rebecca (2005). Encyclopedia of Arab Women Filmmakers (Rev. ed.). Cairo: American Univ. in Cairo Press. pp. 316–318. ISBN 977-424-943-7.
↑  Armes, Roy, New Voices in Arab Cinema (Bloomington: Indiana University Press, 2015)
↑  Bedjaoui, Ahmed (במאי 2015). "Yema Djamila Sahraoui". Nka: Journal of Contemporary African Art. 36: 116–117. {{cite journal}}:  (עזרה)
| --- | --- |
בקרת זהויות :  NLI: 987007350459905171  BnF: cb14050349x (data)  GND: 1089434901  ISNI: 0000 0000 7840 046X  LCCN: no2008112338  NTA: 355531216  RERO: 02-A013525696  SUDOC: 075544601  ULAN: 500470807  VIAF: 9663266   WorldCat (עם VIAF): 9663266
בריאן קוק

| --- | --- |

קוק בשנת 2011
 לידה:  4 בדצמבר 1980 (בן 43) לינקולן שבאילינוי, ארצות הברית
 עמדה:  פאוור פורוורד
 גובה:  2.06 מטר
 מכללה:  אוניברסיטת אילינוי
 דראפט:  בחירה מספר 24, 2003 לוס אנג'לס לייקרס
 קבוצות כשחקן
 2003–2007   2007–2009   2009–2010   2010–2012   2012   2013   2014   2015   2015:  לוס אנג'לס לייקרס   אורלנדו מג'יק   יוסטון רוקטס   לוס אנג'לס קליפרס   וושינגטון ויזארדס   פיראטס דה קבראדיאס   אל ריאדי ביירות   אתלטיקו אגואדה   צ'יבה ג'טס
בריאן ג'ושוע קוק (באנגלית: Brian Joshua Cook; נולד ב-4 בדצמבר 1980 בלינקולן, אילינוי) הוא כדורסלן עבר אמריקאי שהיה פעיל בין השנים 2003–2015. לאורך קריירת המשחק ב-NBA העמיד ממוצעים של 5.5 נקודות ו-2.6 ריבאונדים למשחק. אביו, נורמן קוק, שיחק עבור בוסטון סלטיקס ודנוור נאגטס בשנות ה-70.
קריירה מקצועית > ב-NBA

קוק החל את הקריירה שלו ב"תיכון לינקולן" ולאחר מכן הצטרף לאוניברסיטת אילינוי. בדראפט ה-NBA‏ 2003 נבחר במקום ה-24 על ידי לוס אנג'לס לייקרס, במדיה שיחק במשך ארבע שנים, לפני שהועבר באמצע עונת 2007/2008 לאורלנדו מג'יק. לאחר שנה בלבד באורלנדו, באמצע עונת 2008/2009, הועבר ליוסטון רוקטס, ממנה שוחרר בפברואר 2010.
ב-2010 הוא חתם על חוזה בלוס אנג'לס קליפרס, ובמרץ 2012 עבר בטרייד בין שלוש קבוצות לוושינגטון ויזארדס.
קריירה מקצועית > שלהי הקריירה

בין השנים 2013–2015 שיחק בקבוצות שונות בפוארטו ריקו, לבנון, אורוגוואי ויפן.
הערות שוליים

↑  סטטיסטיקות הקריירה של קוק ב-NBA, באתר basketball-reference.com
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
ג'ון ווקר (כימאי)

| --- | --- |

 לידה:  7 בינואר 1941 (בן 83) יורקשייר והאמבר, אנגליה, הממלכה המאוחדת 
 שם לידה:  John Ernest Walker 
 ענף מדעי:  כימיה
 עיסוק:  ביולוגיה מולקולרית
 מקום לימודים:  מכללת סיינט קתרין (אוקספורד)  תיכון רסטריק 
 מנחה לדוקטורט:  אדוארד אברהם 
 מוסדות:  אוניברסיטת ויסקונסין-מדיסון  אוניברסיטת קיימברידג'  אוניברסיטת אוקספורד 
 תלמידי דוקטורט:  ג'ואל ר. מיירסון 
 פרסים והוקרה:  עמית החברה המלכותית (1995)  מדליית נוברטיס (1996)  פרס נובל לכימיה (1997)  חבר ארגון הביולוגיה המולקולרית האירופאי (1984)  מדליית קופלי (2012)  Knight Bachelor  עמית כבוד של החברה הביופיזיקאית הבריטית 
 
ג'ון ארנסט ווקר (באנגלית: John Ernest Walker;‏ נולד ב-7 בינואר 1941) הוא כימאי בריטי, זוכה פרס נובל לכימיה לשנת 1997 ביחד עם פול בויר, על "הארת המנגנון האנזימטי בבסיס סינתזת האדנוזין טריפוספט".
ביוגרפיה

ג'ון ווקר נולד ב-7 בינואר 1941 באזור יורקשייר והאמבר שבאנגליה. קורל סיים את התואר הראשון באוניברסיטת אוקספורד, ובשנת 1969 הפך לדוקטור. משלב זה ועד 1971 עבד באוניברסיטת ויסקונסין–מדיסון.
בשנת 1999 זכה בעיטור Knight Bachelor ובשנת 2012 במדליית קופלי. הוא היה חבר באקדמיה הלאומית למדעים ובחברה המלכותית.
ג'סטין גורהם

| --- | --- |

 לידה:  6 באוגוסט 1998 (בן 26) קולומביה, מרילנד, ארצות הברית
 שם מלא:  ג'סטין טרל גורהם
 עמדה:  פאוור פורוורד
 גובה:  2.01 מטרים
 מספר:  4
 מכללה:  אוניברסיטת טוסון (2016–2018) אוניברסיטת יוסטון (2018–2021)
 דראפט:  לא נבחר, 2021
 קבוצות כשחקן
 2021–2022 2022–2023 2023–:  טלקום בון הפועל גלבוע גליל ריטאס וילנה
ג'סטין טרל גורהם (באנגלית: Justin Terrell Gorham; נולד ב-6 באוגוסט 1998) הוא כדורסלן אמריקאי המשחק בעמדת הפאוור פורוורד בריטאס וילנה מליגת העל הליטאית בכדורסל.
קריירה בתיכון

גורהם למד בבית הספר התיכון קלברט הול בטוסון, מרילנד, והתחייב למכללת טוסון. הוא נמשך לתוכנית בין השאר בשל קרבתה למשפחתו, מה שאפשר לו להיות קרוב לאביו, שאובחן כחולה בסרטן התריסריון (אנ').
קריירת מכללות

כפרשמן בטוסון העמיד גורהם ממוצעים של 2.8 נקודות ו-2.9 ריבאונדים למשחק. בשנת הסופומור הוא כבר העמיד ממוצעים של 9.8 נקודות ו-6.7 ריבאונדים למשחק, אף על פי ששיחק עם נקע בקרסול. לעונת הג'וניור שלו הועבר גורהם לאוניברסיטת יוסטון וישב לא שיחק במשך שנה בשל חוקי ההעברות של ה-NCAA. כג'וניור רשם גורהם שלוש נקודות ו-2.5 ריבאונדים בממוצע למשחק. הוא פתח בחמישייה באופן קבוע בעונת הסיניור שלו. ב-3 בינואר 2021 הוא קלע 11 נקודות וקטף שיא קריירה של 19 ריבאונדים בניצחון 74–60 על האוניברסיטה המתודיסטית הדרומית. הוא אסף את הצטיינות של ועידת האתלטיקה השנייה של הקבוצה השנייה (AAC) ונבחר לשחקן המשתפר ביותר של AAC בסיום העונה. גורהם העמיד ממוצעים של 8.4 נקודות ו-8.6 ריבאונדים למשחק.
קריירה מקצועית

לאחר תקופתו בטוסון וביוסטון, חתם גורהם ב-15 ביולי 2021 בטלקום בון מהבונדסליגה הגרמנית.
ב-21 ביולי 2022 חתם גורהם בהפועל גלבוע גליל מליגת העל בכדורסל. ב-16 במרץ 2023 שוחרר גורהם לבקשתו מהקבוצה וחתם בריטאס וילנה מה-LKL הליטאית. ב-18 משחקיו בגלבוע רשם גורהם ממוצעים של 13.1 נקודות ו-9.6 ריבאונדים, כולל תשעה דאבל דאבלים.
חיים אישיים

גורהם הוא בנם של טוניה וג'רי גורהם. אביו נפטר מסרטן התריסריון ב-2016, בגיל 53.
הערות שוליים

↑  Graham, Glenn (3 באוגוסט 2015). "Calvert Hall basketball forward Justin Gorham commits to Towson". The Baltimore Sun. נבדק ב-25 במרץ 2021. {{cite web}}:  (עזרה)
1 2 3  Duarte, Joseph (10 בפברואר 2021). "Memories of dad help make University of Houston's Justin Gorham a rebounding machine". Houston Chronicle. נבדק ב-25 במרץ 2021. {{cite web}}:  (עזרה)
↑  Yanez, Andy (23 בפברואר 2021). "Justin Gorham, UH's 'heart and soul', comes to form in senior season". The Daily Cougar. נבדק ב-26 במרץ 2021. {{cite web}}:  (עזרה)
↑  Shaffer, Jonas (26 ביוני 2018). "Former Towson forward Justin Gorham (Calvert Hall) transfers to Houston". The Baltimore Sun. נבדק ב-25 במרץ 2021. {{cite web}}:  (עזרה)
↑  Gardner, Kris (11 בנובמבר 2020). "Justin Gorham: "I'm just trying to be more consistent."". The Houston Roundball Review. נבדק ב-26 במרץ 2021. {{cite web}}:  (עזרה)
↑  St. Croix, Josh (25 במרץ 2021). "College basketball: Houston's Gorham brings father's influence to game against Syracuse". Watertown Daily Times. נבדק ב-26 במרץ 2021. {{cite web}}:  (עזרה)
↑  Hawkins, Stephen (3 בינואר 2021). "#5 Houston Rebounds with Win at SMU". University of Houston Athletics. נבדק ב-26 במרץ 2021. {{cite web}}:  (עזרה)
↑  Yanez, Andy (10 במרץ 2021). "Quentin Grimes' Co-Player of the Year headlines UH conference awards". The Daily Cougar. נבדק ב-26 במרץ 2021. {{cite web}}:  (עזרה)
↑  Womack, Keenan (12 באוקטובר 2021). "College Basketball Top 25: No. 15 - No. 11". Rivals.com. נבדק ב-15 באוקטובר 2021. {{cite web}}:  (עזרה)
↑  "Reboundstarker Forward Justin Gorham verstärkt die Baskets" (בגרמנית). Telekom Baskets Bonn. 15 ביולי 2021. נבדק ב-15 ביולי 2021. {{cite web}}:  (עזרה)
↑  "הפורוורד המוכשר ג'אסטין גורהם מגיע לגלבוע גליל". Hapoel Gilboa Galil. 21 ביולי 2022. נבדק ב-25 ביולי 2022. {{cite web}}:  (עזרה)
↑  תומר גבעתי, ג׳סטין גורהאם עזב את גלבוע וחתם בריטאס וילנה, באתר ישראל היום, ‏16 במרץ 2023
↑  ג'סטין גורהם, באתר מנהלת ליגת העל בכדורסל
ג'ון פול ג'ונס (מוזיקאי)

| --- | --- |

 לידה:  3 בינואר 1946 (בן 78) סידקאפ, הממלכה המאוחדת 
 שם לידה:  John Richard Baldwin 
 שם במה:  John Paul Jones 
 מוקד פעילות:  הממלכה המאוחדת 
 תקופת הפעילות:  מ-1961 
 סוגה:  רוק, מוזיקת נשמה 
 שפה מועדפת:  אנגלית 
 כלי נגינה:  גיטרה בס, גיטרה, מנדולינה, חלילית, בס 
 חברת תקליטים:  אטלנטיק רקורדס, Discipline Global Mobile 
 פרסים והוקרה:  פרס מרכז קנדי 
 www.johnpauljones.com
 פרופיל ב-IMDb
 
ג'ון פול ג'ונס (באנגלית: John Paul Jones; נולד ב-3 בינואר 1946) הוא מוזיקאי בריטי ולשעבר הבסיסט והקלידן של להקת הרוק המפורסמת לד זפלין.
כיום הוא נחשב לאחד מנגני הבס הגדולים והמשפיעים בכל הזמנים.
ביוגרפיה > שנותיו הראשונות

ג'ון פול ג'ונס נולד בלונדון, אנגליה. אביו היה פסנתרן ג'אז ואימו זמרת ורקדנית, לכן משיכתו למוזיקה הייתה מוקדמת ביותר והחל ללמוד לנגן על אורגן בגיל צעיר. בגיל 14 הוא לקח לידיו גיטרת בס והחל ללמוד אותה לבדו, אף שאביו רצה שילמד לנגן סקסופון. הוא עזב את בית הספר בגיל 17, לטובת קריירה כנגן שכיר, וניגן תפקידים קטנים עם אומנים שונים.
ביוגרפיה > קריירה מוזיקלית מוקדמת

בשנת 1964 ג'ונס הקליט והוציא סינגל רוק אינסטרומנטלי משלו, אך הוא לא זכה להתייחסות רבה.
בשנת 1966 ניגן לראשונה עם דונובן, בהקלטות התקליט "Sunshine Superman". ג'ונס היה אמור לשמש נגן בס בלבד, אך בזמן ההקלטות ביצע גם את רוב התזמורים. בתקליטו הבא של דונובן, "Mellow Yellow", ביצע כבר את כולם. ב-1968 הזמין ג'ונס את הגיטריסט ג'ימי פייג' להקלטות הלהיט הבא של דונובן, "Hurdy Gurdy Man". ב-1967 עשה ג'ונס את עיבוד כלי המיתר בשיר "She's a Rainbow" של הרולינג סטונז. בין היתר ניגן גם בהקלטות "מתבודדי הרמן" של המפיק מיקי מוסט (Mickie Most).
ביוגרפיה > לד זפלין

בשנת 1968, הגיטריסט ג'ימי פייג', לשעבר הגיטריסט של להקת היארדבירדס, שכר את ג'ונס כבסיסט וקלידן, זמר בשם רוברט פלאנט ומתופף בשם ג'ון בונהם במטרה להקים להקת רוק חדשה.
לד זפלין נחלו הצלחה כבר מצאת אלבומם הראשון, וצלילם היה חדשני ומיוחד. התרומה של ג'ונס כבסיסט וקלידן הלהקה הייתה גדולה, הוא הביא ללהקה את הצליל הבלוזי שלה.
בשנת 1980, ג'ונס הוא זה שמצא את חברו הטוב ומתופף הלהקה ג'ון בונהם חסר רוח חיים, הדבר שהוביל לפירוק הלהקה באותה שנה.
ביוגרפיה > קריירה מוזיקלית מאוחרת

לאחר פירוק הלהקה, חזר ג'ונס לעבוד כנגן שכיר, אך כעת עבד עם מוזיקאים יותר פופולריים, לאחר שצבר פופולריות והערכה משל עצמו. בנוסף, עסק בפרויקטים צדדיים וגם כמפיק.
הוא ניגן בס בשיר של פול מקרטני "Ballroom Dancing", שהוקלט מחדש לפסקול הסרט "Give My Regards to Broad Street" משנת 1984.
אלבום הסולו הראשון שלו משנת 1985, היה למעשה פסקול לסרט בשם Scream For Help, אותו הלחין לבדו.
בשנת 1994, הוציא אלבום רוק אלטרנטיבי משותף יחד עם הזמרת דיאמנדה גאלאס.
בשנת 1999, הוציא את האלבום Zooma, אלבום אינסטרומנטלי לגמרי עם אלמנטים של הבי מטאל ובלוז.
ב-2001 הוציא את האלבום The Thunderthief, בו לראשונה שר ג'ונס בקטעים ספורים, בעקבות צאת האלבום יצא לסיבוב הופעות.
כלי נגינה

חוץ מגיטרת בס וקלידים (פסנתר, אורגן, וסינתיסייזר). ג'ון פול ג'ונס גם מנגן על קונטרבס, גיטרה חשמלית, גיטרה אקוסטית, מנדולינה, צ'לו ועוד כלי מיתרים שונים. בהם הוא מנגן בחלק מהשירים של לד זפלין ובאלבומי הסולו שלו.
לקריאה נוספת

ריצ'י יורק, לד זפלין: סיפורה של להקת הרוק הטובה בעולם, מאנגלית: מתן קמינר, הוצאת רסלינג, 2011 (1994).
Stephen Davis, Hammer of the Gods: The Led Zeppelin Saga; Harper Entertainment, 1985
הערות שוליים

↑  ריצ'י יורק, לד זפלין: סיפורה של להקת הרוק הטובה בעולם, פרק 1 תחילת הדרך: סיבות ושורשים אישיים, ג'ון פול ג'ונס, עמ' 26-25.
| לד זפלין |
| --- | --- | --- |
| רוברט פלאנט • ג'ימי פייג' • ג'ון בונהם • ג'ון פול ג'ונס | רוברט פלאנט • ג'ימי פייג' • ג'ון בונהם • ג'ון פול ג'ונס |  |
| אלבומים | Led Zeppelin ‏(1969) • Led Zeppelin II ‏(1969) • Led Zeppelin III ‏(1970) • Led Zeppelin IV ‏(1971) • Houses of the Holy ‏(1973) • Physical Graffiti ‏(1975) •‏ Presence (‏1976) • In Through the Out Door ‏(1979) • CODA ‏(1982) |  |
| אלבומי הופעה | The Song Remains the Same ‏(1976) • BBC Sessions ‏(1997) • How the West Was Won ‏(2003) • Celebration Day‏ (2012) |  |
| אוספים | Led Zeppelin Boxed Set ‏(1990) • Profiled ‏(1990) • Led Zeppelin Boxed Set 2 ‏(1993) • The Complete Studio Recordings ‏(1993) • Best of Led Zeppelin ‏(1999) • Mothership ‏(2007) • Definitive Collection Mini LP Replica CD Boxset ‏(2008) |  |
| סרטים | The Song Remains the Same ‏(1976) • Led Zeppelin DVD ‏(2003) • Celebration Day ‏(2012) • Fleecing Led Zeppelin ‏(2014) |  |
| שונות | פיטר גרנט • ריצ'רד קול • Swan Song Records • היארדבירדס • XXZ • פייג' ופלאנט • סטריינג' סנסיישן |  |
| --- | --- |
בקרת זהויות :  NLI: 987007400448205171  PLWABN: 9810695600705606  BIBSYS: 1034875  BNE: XX1249755  BnF: cb13935807k (data)  GND: 134419537  ICCU: MODV279668  ISNI: 0000 0000 7839 5170  LCCN: nr93013670  MusicBrainz: 4490113a-3880-4f5b-a39b-105bfceaed04  NKC: ola2002151403  NLA: 36155565  NSK: 000066841  NTA: 072936460  RERO: 02-A012475367  SUDOC: 191101966  Trove: 1221213  VIAF: 64194600   WorldCat (עם VIAF): 64194600 
ג'ון פול ג'ונס עם המנדולינה
ג'ון פול ג'ונס על הקלידים
ג'ורג' וושינגטון קרבר

| --- | --- |

 לידה:  1 בינואר 1864? דיאמונד, ארצות הברית 
 פטירה:  5 בינואר 1943 (בגיל 79) טסקיגי, ארצות הברית 
 ענף מדעי:  בוטניקה, כימיה, מיקולוגיה, פדגוגיה 
 מקום מגורים:  טסקיגי 
 מקום קבורה:  Tuskegee University Campus Cemetery 
 מקום לימודים:  אוניברסיטת המדינה של איווה 
 מוסדות:  אוניברסיטת המדינה של איווה  אוניברסיטת טסקיגי 
 פרסים והוקרה:  מדליית ספינגארן (1923)  היכל התהילה הלאומי לממציאים (1990)  דוקטור לשם כבוד (1928) 
 תרומות עיקריות
 חתימה:   
 
ג'ורג' וושינגטון קרבר (באנגלית: George Washington Carver;‏ 1 בינואר 1864 – 5 בינואר 1943) היה אגרונום וממציא אמריקאי ממוצא אפרו-אמריקאי שפעל בתחילת המאה ה-20. הוא קידם חלופות לגידולי כותנה ושיטות למניעת הרס קרקע.
בזמן כהונתו כפרופסור באוניברסיטת טסקיגי, הוא פיתח שיטות לשיפור אדמות שהתדלדלו עקב שתילה חוזרת ונשנית של כותנה. הוא עודד חקלאים להחזיר חנקן לקרקע על ידי מחזור גידולים שכלל לא רק כותנה אלא גם בטטות וקטניות (כמו בוטנים, סויה ולוביה). גידולים אלה קיבעו חנקן לקרקע וכך שיפרו את תנובת האדמה וגידולי הכותנה וכן העניקו לחקלאים עניים מגוון גידולים אחרים בהם יכלו לסחור או לאכול. קרבר פיתח תוכנית להכשרת החקלאים באלבמה בגידול היבולים החדשים. הוא פרסם 44 עלונים לחקלאים, הפופולרי שבהם כלל 105 מתכונים המכילים בוטנים. אף על פי שהוא השקיע שנים בפיתוח מאכלים המכילים בוטנים אף אחד מהם לא הפך להצלחה מסחרית.
מלבד עבודתו לשיפור חיי החקלאים, קרבר היא חלוץ בתחום הסביבתנות. הוא זכה בפרסים רבים, כולל Spingarn Medal על ידי ארגון NAACP. הוא פעל בתקופה של קיטוב גזעי וגזענות חזקה נגד שחורים בארצות הברית, ושמו התפרסם מעבר לקהילה השחורה. הוא זכה לפרסום ושבחים גם בקהילה הלבנה בארצות הברית על הישגיו וכישוריו. ב-1941 מגזין טיים כינה את קרבר "לאונרדו שחור". בהמשך נקראו על שמו אוניית ליברטי ואתרים שונים כמו גשרים, פארקים ובניניים באוניברסיטאות.
גאלט

גאלט דובדבנים
גָאלֵט (מצרפתית: Galette) הוא מונח כללי המשמש בצרפתית כדי לתאר סוגים שונים של עוגות פריכות, עגולות ושטוחות. הקנדים הצרפתים משתמשים במונח כדי לתאר עוגיות גדולות. על פי רוב הגאלט מורכב משכבת בצק פריך ומלית פירות כגון תפוחים, אפרסקים, נקטרינות, פירות יער וכיוצא בזה. לעיתים הגאלט ממולא במלית מלוחה עם פטריות, בצל, עגבניות ואף בשר.
סוגים נוספים אך שונים של מאפים הנושאים גם הם את הכינוי גאלט הם:
גאלט המלכים (Galette des Rois) שנהוג לאכול בחג ההתגלות (הקרוי בצרפתית גם חג המלכים, La Fête des Rois), ב-6 בינואר ומכיל בתוכו בובת מלך קטנה, בדרך כלל מפורצלן, שמביאה מזל למי שנפלה בחלקו שהופך להיות ה"מלך" של החג. בדרך כלל נהוג לחלק את העוגה באופן מכוון כך שאחד הילדים זוכה בתואר הנכסף.
גאלט סאראזין (galette de sarrazin) או גאלט כוסמת (galette de blé noir) הוא מאפה של חצי האי ברטאן ונורמנדי שהוא סוג של קרפ העשוי מכוסמת. הוא מוגש מלוח או מתוק ובעבר אף החליף את הלחם כמזון בסיסי.
גאלט תפוחי אדמה (Galette de pommes de terre) הוא המונח הצרפתי ללביבה.
ג'סטין גסטון

| --- | --- |
גסטון ברובע הצרפתי בניו אורלינס, לואיזיאנה, בשנת 2010
גסטון ברובע הצרפתי בניו אורלינס, לואיזיאנה, בשנת 2010
 לידה:  12 באוגוסט 1988 (בן 36) פיינוויל, לואיזיאנה
 שם לידה:  ג'סטין מייקל גסטון
 מדינה:  ארצות הברית
 השכלה:  תיכון פיינוויל
 תקופת הפעילות:  מ-2008
 עיסוק:  שחקן, דוגמן, זמר
 בת זוג:  מליסה אורדווי
 מספר צאצאים:  2
ג'סטין מייקל גסטון (באנגלית: Justin Michael Gaston; נולד ב-12 באוגוסט 1988) הוא זמר, כותב שירים, דוגמן ושחקן אמריקאי, שהתמודד בעונה השישית של Nashville Star. הוא סיים במקום העשירי מתוך 12 מתמודדים. כמו כן, גילם את דמותו של בן רוג'רס ב"ימי חיינו" (2014).
הוא הופיע על שער המגזין של Têtu בשנת 2013, והשתתף בעשרות סרטים ותוכניות טלוויזיה במהלך הקריירה שלו.
קריירה

בשנת 2006 עזב ג'סטין גסטון את עיר הולדתו פיינוויל, לואיזיאנה, כדי להמשיך בקריירה במשחק. גסטון עבד לראשונה כדוגמן הלבשה תחתונה של כריסטיאן אודיג'יר, אדידס, אינטרנשיונל ג'וק והוגו בוס. גסטון הופיע כמושא האהבה של הזמרת-יוצרת האמריקאית טיילור סוויפט, בווידאו קליפ שלה משנת 2008 ל-"Love Story"; שיר מתוך אלבום האולפן השני שלה Fearless. בהמשך, הופיע גם בפרק הפיילוט של סדרת הטלוויזיה Glee, שהוקרן לראשונה ברשת פוקס ב-19 במאי 2009.
בפברואר 2010 החל גסטון להופיע בתוכנית המציאות האינטראקטיבית של סיימון פולר, If I Can Dream, ששודרה בהולו. התוכנית עסקה בחיי היומיום של חמישה ידוענים שעברו לגור בהוליווד, קליפורניה. לצד גסטון השתתפו בה: בן אליוט, ג'יגליאן בראגה, קארה קילמר ואמנדה פיליפס. ב-14 באפריל 2010 ביצע גסטון דואט ב"אמריקן איידול" עם ברוק וייט. השניים ביצעו את השיר, "If I Can Dream" של הזמר האמריקאי, אלביס פרסלי. במהלך קיץ 2010, גסטון היה זמר הפתיחה הזמני של זוכה "אמריקן איידול", קריס אלן.
ב-6 בפברואר 2014 נודע כי גסטון הצטרף לצוות של אופרת הסבון "ימי חיינו". הוא שיחק בתפקיד אחיה של ג'ורדן רידג'ווי, בן רוג'רס, והופיע לראשונה ב-27 בפברואר. לאחר ארבעה חודשים, הוא עזב את התפקיד והוחלף על ידי השחקן רוברט סקוט וילסון, מ"כל ילדיי". בנובמבר 2020, נודע כי גסטון לוהק זמנית לתפקיד של צ'אנס צ'נסלר ב"צעירים חסרי מנוח".
חיים אישיים

גסטון נולד בפיניוויל, לואיזיאנה. הוא למד בתיכון פיינוויל. במהלך חייו, הוא התחרה בענפי ספורט מסוימים, וסיים במקום השישי בקפיצה במוט באליפות המדינה בלואיזיאנה, שהתקיימה בשנת 2005 (LHSAA). גסטון התחתן עם השחקנית מליסה אורדווי, ב-22 בספטמבר 2012. בשנת 2016 אימצו גסטון ואורדוויי בת ששמה אוליביה.
אורדווי ילדה את בתם השנייה, סופי, ב-9 בדצמבר 2017.
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 2011 | "יריבות אחים קטלנית" | שוטר |  |
| 2011 | "בריחה" | קייל |  |
| 2012 | "חוקי המשחק" | לוי ג'ונסטון |  |
| 2014 | Ice Scream | מארק |  |
| 2014 | "הקונצ'רטו" | שיין |  |
| 2014 | "הוליווד מיילס" | צ'אד |  |
| 2015 | "סיפור הבית הלא מורשה" | ג'ון סטיימוס |  |
| 2020 | "לילה ליום" | ג'יימס | תפקיד ראשי |
| 2020 | "עד שניפגש שוב" | שיין |  |
| 2020 | "פגום להפליא" | ג'יימס |  |
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 2008 | Nashville Star | עצמו | שלושה פרקים; התחרה בעונה השישית |
| 2009 | Glee | שחקן פוטבול | פרק אחד; "פיילוט" |
| 2010 | If I Can Dream | עצמו | 18 פרקים |
| 2012 | "רווקות" | גאווין | פרק אחד |
| 2013 | The Client List | ג'יי. די. ויטמן | פרק אחד |
| 2014 | "ימי חיינו" | בן רוג'רס | תפקיד שחוזר על עצמו |
| 2018–2019 | The Haves and the Have Nots | מאק | 3 פרקים |
| 2020 | "צעירים חסרי מנוח" | פיליפ "צ'אנס" צ'נסלר | 23 בנובמבר – 15 בדצמבר 2020 |
הערות שוליים

1 2 3 4  Justin Gaston, IMDb
↑  "Justin Gaston | Spring 2013 Fashion"
↑  Model Justin Gaston, www.internationaljock.com
↑  Fearless, 2008-11-11, נבדק ב-2021-09-29
↑  "Fox Holds "Glee" Tryouts After "American Idol" Tuesday, May 19 – New One-Hour Musical Comedy Series to Preview Post-American Idol"
↑  Gil Kaufman, Brooke White, Justin Gaston Smolder In 'Idol' Duet, MTV News (באנגלית)
↑  "Who Wants a Happy Ending?". If I Can Dream. Season 1. Episode 18. Los Angeles, California. June 29, 2010. Hulu.
↑  Justin Gaston Cast As Jordan's Brother Ben On Days Of Our Lives! (באנגלית אמריקאית)
↑  DAYS hires AMC's Rob Wilson as its new Ben, soapcentral.com (באנגלית אמריקאית)
↑  Louisiana High School Athletic Association, web.archive.org, ‏2012-04-07
↑  Miley Cyrus' Ex Justin Gaston Weds Melissa Ordway, E! Online, ‏2012-09-24
↑  Candace Young, Melissa Ordway and Justin Gaston share photos of their daughter’s adoption, Soaps.com, ‏2017-02-28 (באנגלית אמריקאית)
↑  Y&R’s Melissa Ordway Welcomes Daughter | Soap Opera Digest, web.archive.org, ‏2017-12-11
| --- | --- |
בקרת זהויות :  MusicBrainz: 535d979d-5190-4861-a101-ec603129fa4e
ג'יימס ג'ונסטון

| --- | --- |

 לידה:  25 באפריל 1980 (בן 44) קילמרנוק, הממלכה המאוחדת 
 שם לידה:  ג'יימס רוברטו ג'ונסון
 מוקד פעילות:  קילמרנוק, מזרח איירשיר, סקוטלנד
 תקופת הפעילות:  מ-1995
 מקום לימודים:  Stow College 
 עיסוק:  מוזיקאי, כותב שירים, נגן בס
 סוגה:  רוק אלטרנטיבי
 שפה מועדפת:  אנגלית 
 כלי נגינה:  גיטרה בס, גיטרה 
 חברת תקליטים:  Beggars Banquet Records 
 שיתופי פעולה בולטים:  ביפי קליירו
 www.biffyclyro.com
 
ג'יימס רוברטו ג'ונסטון (באנגלית: James Roberto Johnston; נולד ב-25 באפריל 1980) הוא זמר, נגן גיטרה בס וכותב שירים סקוטי, הידוע בעיקר מעבודתו עם להקת "ביפי קליירו". הוא ידוע גם בשמות ג'ים או ג'ימבו.
ג'ונסטון נולד וגדל בקילמרנוק שבמזרח איירשיר, סקוטלנד. אחיו התאום בן החל לנגן בלהקת ביפי קליירו כמתופף ב-1995, לצד הסולן סיימון ניל, וג'ונסטון הצטרף אליו באותה שנה. אחיו הצעיר אדם הצטרף בהמשך כטכנאי התופים של הלהקה. הלהקה נקראה תחילה בשם "screwshish". ב-1996 עברו חברי הלהקה לגלאזגו, וב-2001 הרשימו את חברת התקליטים "Beggar's Banquet" והוחתמו על חוזה הקלטות ראשון. בהמשך ניגן ג'ונסטון בגיטרה בס גם בהרכב המוזיקלי "Marmaduke Duke".
ג'ון אוון

| --- | --- |

ג'ון אוון ועמוס ברן
 לידה:  8 באפריל 1827 סטפורדשייר, הממלכה המאוחדת 
 פטירה:  24 בנובמבר 1901 (בגיל 74) טוויקנהם, הממלכה המאוחדת 
 השכלה:  בית הספר רפטון, טריניטי קולג' 
 מקצוע נוסף:  כומר
 מדינה:  בריטניה
 פרסים והוקרה:  פיתוח הגנת אוון
 
ג'ון אוון (באנגלית: John Owen;‏ 1827–1901) היה כומר ושחמטאי אנגלי.
קריירה שחמטאית

בשנת 1858 ניצח אוון משחק נגד פול מורפי, ניצחון שהביא להזמנה לדו-קרב בין השניים. אף על פי שקיבל ממורפי יתרון של רגלי ומסע, הפסיד אוון בתוצאה 1–6, ללא שניצח במשחק בודד.
בתחרות ברמינגהאם בשנת 1858 סיים שלישי לפני הווארד סטאונטון, פייר סנט אמאנד והנרי בירד.
בשנת 1860 סיים אוון בתיקו דו-קרב עם איגנץ קוליש 4-4.
בתחרות לונדון בשנת 1862, התחרות הבינלאומית הראשונה בה שיחקו כל המשתתפים זה עם זה, סיים במקום השלישי, לפני אלוף העולם לעתיד וילהלם שטייניץ, והיה השחקן היחיד שניצח את מנצח התחרות אדולף אנדרסן.
בשנת 1875 הפסיד דו-קרב נגד עמוס ברן בתוצאה +6 -11 =3 (+ ניצחונות – הפסדים = תוצאות תיקו), אך בשנת 1888 הצליח לנצח את ברן בדו-קרב גומלין בתוצאה +5 -3 =0.
בשנת 1878 הפסיד בדו-קרב נגד יוהנס צוקרטורט בתוצאה +0 -8 =3.
על שמו קרויה הגנת אוון, פתיחה שבה נקט לעיתים קרובות, כולל בניצחונו נגד מורפי. הפתיחה מתאפיינת במסע הראשון 1. ה4 ב-6.